Nadia Battocletti

Nadia Battocletti (sündinud 12. aprillil 2000 Clesis) on Itaalia pikamaajooksja.

2024. aasta Euroopa meistrivõistlustel Roomas tuli ta nii 5000 meetri kui ka 10 000 meetri jooksus Euroopa meistriks. 5000 meetri jooksus püstitas ta ajaga 14.35,29 nii EMi kui ka Itaalia rekordi, 10 000 meetri jooksus tulemusega 30.51,32 Itaalia rekordi. 2024. aasta olümpiamängudel Pariisis parandas ta taas mõlemal alal rahvusrekordit ja võitis 10 000 meetri jooksus ajaga 30.43,35 Beatrice Chebeti järel hõbemedali ning oli 5000 meetri jooksus ajaga 14.31,64 neljas.

2025. aasta maailmameistrivõistlustel Tokyos võitis ta kaks medalit. 10 000 meetri jooksus parandas ta rasketes tingimustes taas Itaalia rekordit ja võitis Beatrice Chebeti järel hõbemedali ajaga 30.38,23. 5000 meetri jooksus võitis ta Chebeti ja Faith Kipyegoni järel pronksmedali ajaga 14.55,42.

Isiklikud rekordid
Tavarada
 Ala  Tulemus  Aeg  Koht 1500 m jooks  3.58,15  2. juuni 2025   Rovereto 2000 m jooks  5.37,60   21. august 2021    Cles 3000 m jooks  8.26,27 NR  25. mai 2025    Rabat Kahe miili jooks  9.32,99 NR  23. aprill 2022    Milano 5000 m jooks  14.23,15 NR  6. juuni 2025    Rooma 10 000 m jooks  30.38,23 NR  13. september 2025    Tokyo
Lühirada
 Ala  Tulemus  Aeg  Koht 1500 m jooks  4.20,44  24. jaanuar 2021   Padova 3000 m jooks  8.30,82 NR  13. veebruar 2025   Liévin
Allikas: Rahvusvaheline kergejõustikuliit

 Isiklikku 

Nadia Battocletti isa on jooksutreener ja endine tippjooksja Giuliano Battocletti. Nadia ema on Maroko päritolu.

Battocletti on õppinud Trento ülikoolis ehitusinseneeriat.

 Viited 

 Välislingid 




Kategooria:Itaalia jooksjad
Kategooria:Pikamaajooksjad
Kategooria:Sündinud 2000